泉州书法家诗词系列之陳存廣陳存廣（
1920
—
2002
年）　筆名陳言。福建南安人。華僑大學中文系副教授。歷任福建省語文學會理事，泉州市政協常委兼文史委副主任，泉州歷史研究會副會長。泉州市書法家協會顧問。
陈泗荪翁期颐之庆
造士斐然邦国光，考棚桃李竞芬芳。
清源洞里乳泉涌，好酿甘醇共举觞。
注：翁早年长省立晋中，造才甚众。校址在考棚口，即前府试考场。
丁明镜书法集题记
马蹄淳化传泉帖，三绝桥碑举世称。
墨妙堂湮遗记在，书风心画两相凝。
教师节
粉笔生涯耐久操，胶庠敢道毓英髦。
笑谈骨相宜凉炙，喜见林园缀绛桃。
上舍人多争破壁，下风马自故依槽。
尚存松菊饒三径，闲倚南窗好读陶。
次中华汉诗学会《
戊寅元旦献辞
》
鲁灵光曜杏林坛，疎影虬枝历岁寒。
遥望瀛壖一带水，追思惶恐万安滩。
风人诗柬传骚韻，童子筠声报竹安。
八月木樨香馥欝，何辞佳酿举杯乾。
远寺踈传林外钟，涛声隐隐起长松。
尘劳每扰三摩地，冥悟聊参一指宗。
堙海心坚精卫鸟，平山志决太形农。
千株自是同根出，故旧相逢展笑容。
岁序推移斗转寅，风从生气一番新。
卿云缦缦光华复，虎变斑斑妙理陈。
直谅多闻资益友，仁和高义结芳邻。
青山无恙人易老，吾道未孤俗